คาดสัปดาห์หน้าบาทกรอบ 31.50-31.90
ศูนย์วิจัยกสิกรฯคาดเงินบาทสัปดาห์หน้าเคลื่อน31.50-31.90 จับตาตัวเลขเศรษฐกิจ-หนี้ยุโรป
7 ก.ค. 2555

ศูนย์วิจัยกสิกรฯคาดเงินบาทสัปดาห์หน้าเคลื่อน31.50-31.90 จับตาตัวเลขเศรษฐกิจ-หนี้ยุโรป
บริษัทศูนย์วิจัยกสิกรไทย คาดแนวโน้มเงินบาทสัปดาห์หน้า (9-13 ก.ค.) อาจเคลื่อนไหวในกรอบ 31.50-31.90 บาทต่อดอลลาร์ฯ โดยต้องจับตากระแสการคาดการณ์ของตลาดเกี่ยวกับแนวโน้มการดำเนินนโยบายการเงินของเฟดหลังการประกาศตัวเลขตลาดแรงงานสหรัฐฯเดือนมิ.ย. ตลอดจนพัฒนาการของวิกฤตหนี้ยุโรป (ความคืบหน้าในการเจรจาของกรีซกับกลุ่มเจ้าหนี้ Troika และการประชุมยูโรกรุ๊ป)
ส่วนตัวเลขเศรษฐกิจสหรัฐฯ ที่สำคัญ ได้แก่ ดัชนีความเชื่อมั่นผู้บริโภค (เบื้องต้น) เดือนก.ค. ดัชนีราคาผู้ผลิต งบประมาณของรัฐบาลกลางเดือนมิ.ย. ข้อมูลการค้าระหว่างประเทศเดือนพ.ค. รายงานการประชุมของเฟดเมื่อวันที่ 19-20 มิ.ย. และจำนวนผู้ขอรับสวัสดิการว่างงานรายสัปดาห์ นอกจากนี้ นักลงทุนยังอาจจับตาการรายงานตัวเลขเศรษฐกิจจีนประจำเดือนมิ.ย.ด้วยเช่นกัน